Գրուֆալո (ֆիլմ)

Գրուֆալո, բրիտանա-գերմանական կարճամետրաժ մուլտիպլիկացիոն ֆիլմ։ Նկարահանված՝ Ջուլիա Դոնալդսոնի գրքի հիման վրա, որը նկարազարդվել է Ալեքս Սկեֆֆլերի կողմից։ Ֆիլմը նկարահանվել է Յակոբ Սկահի և Մաքս Լենգի կողմից։
Նկարահանվող անձնակազմի մեջ են մտնում՝ Հելենա Բոնեմ Քարթերը, Ռոբ Բրայդոնը, Ռոբբի Կոլտրեյնը, Ջեյմս Կորդենը, Ջոն Հըրթը և Թոմ Ուիլկինսոնը։
2009 թվականի դեկտեմբերի 25-ին Մեծ Բրիտանիայում 9.8 միլիոն մարդ ներկա գտնվեց ֆիլմի պրեմիերային։ Ֆիլմն արժանացել է Օսկարի և առաջադրվել՝ BAFTA մրցանակի համար։ Ֆիլմը ցուցադրվել է ԱՄՆ-ի կինոթատրոններում, իսկ 2012 թվականի դեկտեմբերին ֆիլմը և դրա շարունակությունը՝ «Գրուֆալոյի երեխան», Միացյալ Նահանգների հանրությաը հասանելի դարձավ հեռուստացույցով։


== Սյուժե ==
Ոչ սաղարթախիտ անտառում, կարմրագույն սկյուռ մայրիկը գտնում է գետնանուշ։ Նրա երեխաները խաղալու ժամանակ հանկարծ լսում են բվի ձայնը։ Մայրիկ սկյուռին հաջողվում է դիմակայել բվին, բայց երեխաները պնդում են մայրիկին իրենց համար պատմություն պատմել։ Ուստի նա սկսում է պատմել մի մկան մասին, ով զբոսնում էր մի գեղատեսիլ անտառով։ Նա փորձում է ուտելու համար գետնանուշ գտնել, բայց նրան չի հաջողվում նույնիսկ մեկը գտնել։ Նա որոշում է ուղևորվել անտառի խորքերը գետնանուշի ծառի որոնումներ իրականացնելու համար։ Հանկարծակի բախվում է երեք գիշատիչ կենդանիների, որոնք բոլորն էլ նրան ուտե են ուզում։ Սկզբում աղվեսը, այնուհետև բուն, իսկ հետո՝ օձը։ Քաջ մկանն օգնության է հասնում իր հնարամտությունը։ Նա ստում է բոլորին ասելով, որ հանդիպում ունի մի սարսափելի հրեշի հետ (իր երևակայական հերոսին անվանելով Գրուֆալո) և ասում է որ իր սիրելի ուտելիքն այն կենդանին է, որի հետ նա այդ պահին խոսում էր և որ նա հանդիպում էր Գրուֆալոյին հենց իրենց գտնվելու վայրում։ Գիշատիչներից յուրաքանչյուրը վախենում է և փախչում։
Մուկն ինքն իրենից գոհ քայլում է, մինչ հանկարծակի դեմ առ դեմ բախվում է իրական Գրուֆալոյի հետ, որը ճիշտ այնպիսի կերպարանք ուներ, ոնց նկարագրել էր մուկը։ Մուկն ասում է, որ բոլորն անտառում իրենից վախենում են՝ առաջարկելով շրջայց կատարել անտառում և համոզվել այդ փաստի մեջ։ Երբ նրանք ճանապարհին հանդիպում են կենդանիների, Գրուֆալոյի ներկայությունը վախեցնում է նրանց։ Գրուֆալոն հավատում է, որ նրանք վախենում են մկից։ Մկան փորը սկսում է ձայներ արձակել և նա ասում է, որ իր սիրելի ուտելիքը Գրուֆալոյի աղացած միսն է, որը ստիպում է Գրուֆալոյին մազապուրծ փախչել։ Վերջապես մկանը հաջողվում է գետնանուշ գտնել և ուտել հանդարտության մեջ, չնայած նա այդպես էլ չի ուղևորվել դեպի գետնանուշի ծառը։
Երբ մայր սկյուռն ավարտում է իր պատմությունը, սկսում է ձյուն տեղալ։


== Հնչյունավորողներ ==
Հելեն Բոնեմ Քարթեր - մայր սկյուռ
Ջեյմս Կորդեն - մուկ
Ռոբբի Կոլտրեյն - Գրուֆալո
Թոմ Ուիլկինսոն - աղվես
Ջոն Հըրթ - բու
Ռոբ Բրայդն - օձ
Սեմ Լյուիս - առաջին փոքրիկ սկյուռիկ
Ֆիբի Գիվրոն -Թեյլոր - երկրորդ փոքրիկ սկյուռիկ


== Արտադրանք ==
Գրուֆալո գիրքը՝ գրված Յուլիա Դոնալդսոնի և նկարազարդված Աքսել Սկեֆֆլերի կողմից, հրատարակվել է 1999 թվականին, որից վաճառվել է շուրջ 5 միլիոն օրինակ ամբողջ աշխարհում:2009 թվականին BBC ռադիոյով գիրքն արժանացել է «Լավագույն հեքիաթ քնելուց առաջ կարդալու համար» կոչմանը։ Գրքի հիման վրա նկարահանվել է 24 րոպեանոց մուլտիպլիկացիոն ֆիլմ, որը ցուցադրվել է Մեծ Բրիտանիայի BBC One հեռուստաալիքով 2009  դեկտեմբերի 25-ին։ Ֆիլմը 2011 հունվարի 25-ին արժանացել է Օսկարի լավագույն կարճամետրաժ ֆիլմի համար։ Այն նաև 2010 թվականին առաջադրվել է BAFTA մրցանակին արժանանալու համար։
Ֆիլմը ցուցադրվել է ամբողջ աշխարհում, այդ թվում և գերմանական ZDF հեռուստաալիքով։ Ֆիլմը 2010 թվականի դեկտեմբերի 9-ին ցուցադրվել է հեռուստացույցով ԱՄՆ-ի Freeform հեռուստաալիքով իր ամանորյա 25 օր ցուցադրող հատուկ թողարկումների ժամանակ։ Այն նաև ցուցադրվել է կանադական YTV հեռուստաալիքով։


== Ծանոթագրություններ ==


== Արտաքին հղումներ ==
The Gruffalo Archived 2017-11-15 at the Wayback Machine. Magic Light Pictures-ում